ইমাম বুখারী
ইমাম বুখারী (জন্মঃ ১৯৪ হিঃ-মৃত্যুঃ ২৫৬ হিঃ ), আরব রীতি অনুযায়ী বংশধারাসহ পুরো নাম হলো মুহাম্মদ বিন ইসমাইল বিন ইবরাহীম বিন মুগীরাহ বিন বারদিযবাহ (আরবি/ফার্সি ভাষায়: محمد بن اسماعيل بن ابراهيم بن مغيره بن بردزبه بخاری), একজন বিখ্যাত হাদীসবেত্তা ছিলেন। তিনি "বুখারী শরীফ" নামে একটি হাদীসের সংকলন রচনা করেন, যা মুসলমানদের নিকট হাদীসের সবোর্ত্তম গ্রন্থ বিবেচিত হয়। তার নাম মুহাম্মদ। উপনাম হলো আবু আবদুল্লাহ। আমিরুল মুমিনীন ফিল হাদীস তাঁর উপাধি। বুখারা তাঁর জন্মস্থান বলে তাকে বুখারী বলা হয়।
সাইদ ইবনুল মুসায়্যিব
সা'ঈদ ৬৪২ সালে উমারের খিলাফাতকালে জন্ম গ্রহণ করেন। তাই সাঈদের সুযোগ হয়েছিল বহু সাহাবীকে দেখার এবং তাদের সান্নিধ্য লাভের। তার পিতা মুসায়্যিব এবং পিতামহ হাযন উভয়েই সাহাবী ছিলেন। সাঈদ তার আল্লাহভক্তি এবং জ্ঞানের কারণে সম্মানিত ও শ্রদ্ধেয় ছিলেন। মদিনার প্রখ্যাত সাত ফুকাহার অন্যতম ছিলেন। তিনি তার জ্ঞানের কারণে সাহাবিদের কাছেও সম্মানিত ছিলেন। ইসলামী শাস্ত্রের অন্যতম শ্রেষ্ঠ বিদ্বান সাহাবী আব্দুল্লাহ ইবনে উমার তার সম্পর্কে বলেন, "যদি রসূলুল্লাহ এই যুবককে দেখতেন তবে তার প্রতি সন্তুষ্ট হয়ে যেতেন"।